**Ministru kabineta noteikumu projekta „Grozījumi Ministru kabineta 2013.gada 18.jūnija noteikumos Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 18.jūnija noteikumu Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.327) 13.punktu mikroaizdevumus MK noteikumu Nr.327 ietvaros izsniedz finanšu starpnieki, kurus, pamatojoties uz MK noteikumu Nr.327 14.punktu, sabiedrība ar ierobežotu atbildību „Latvijas Garantiju aģentūra” (turpmāk - LGA) izvēlas saskaņā ar Publisko iepirkumu likumā noteikto iepirkumu procedūru. MK noteikumos Nr.327 pieejamas finansējums mikroaizdevumu piešķiršanai ir 5 miljoni *euro*. Finansējuma avots ir darbības programmas "Uzņēmējdarbība un inovācijas" papildinājuma 2.2.1.1.aktivitāte "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" (turpmāk – 2.2.1.1.aktivitāte).2013.gada 6.decembrī LGA izsludināja atklātu konkursu mikroaizdevumu finanšu starpnieku atlasei. LGA tika iesniegti tikai 2 pretendentu pieteikumi. Atbilstoši pretendentu (finanšu starpnieku) iesniegtajiem piedāvājumiem, pastāv bažas, ka mikroaizdevumu programmas ietvaros varētu tikt neapgūts publiskais līdzfinansējums 3,5 milj. *euro* apmērā. Lai nodrošinātu 2007.-2013.gada plānošanas perioda finansējuma apguvi (*n+2* principa izpildi, kas noteikts Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 93.panta 1. un 2.punktā) un ņemot vērā valsts akciju sabiedrības „Latvijas attīstības finanšu institūcija Altum” (turpmāk – sabiedrība Altum) pieredzi mikrokreditēšanā, īstenojot Latvijas un Šveices sadarbības programmas individuālā projektu „Mikrokreditēšanas programma”, kuras ietvaros 2,5 gadā laikā tika piešķirti 917 aizdevumi mikrouzņēmumu biznesa projektu īstenošanai, t.sk. 642 gadījumos līdztekus aizdevumam piešķirts grants, Ekonomikas ministrija ierosina samazināt 2.2.1.1.aktivitātes pieejamo finansējumu 3.5 milj.*euro* apmērā, to novirzot 2.2.1.4.1.aktivitātei „Atbalsts aizdevumu veidā komersantu konkurētspējas uzlabošanai” (turpmāk - 2.2.1.4.1. aktivitāte). Tādējādi EM organizēs otru projektu iesniegumu atlases kārtu 2.2.1.4.1. aktivitātes ietvaros un tiks slēgts atsevišķs līgums par projekta īstenošanu otrās kārtas ietvaros. Šāda pieeja nav pretrunā ar Regulas Nr.1083/2006 98.pantu. Tādējādi tiktu palielināta finanšu pieejamība tirgū - saimnieciskās darbības veicējiem būtu iespēja saņemt mikroaizdevumu 25 000 *euro* apmērā ar procentu likmes subsīdiju 50% apmērā.  Papildus informējam, ka Latvijas un Šveices sadarbības programmas individuālā projekta „Mikrokreditēšanas programma” ietvaros pieejamais finansējums ir izsmelts. 2013.gada augustā notika pēdējo lēmumu pieņemšana par programmas ietvaros pieejamā finansējuma piešķiršanu. Kopš 2013.gada septembra turpinās jaunu mikro aizdevumu piešķiršana no atmaksām, septiņu mēnešu laikā piešķirti 109 mikro aizdevumi 1.1. milj. *euro* apmērā. Vidēji mēnesī tiek piešķirti 15 mikro aizdevumi 8.5 tūkst. *euro* apmērā. Tā kā atbalsts valsts atbalsta programmas ietvaros tiek piešķirts kā *de minimis* atbalsts, līdz šim atbalsta piešķiršana notika saskaņā ar 2006.gada 15.decembra Komisijas Regulu (EK) Nr. 1998/2006 par Līguma 87. un 88. panta piemērošanu *de minimis* atbalstam (turpmāk – Komisijas Regula 1998/2006). Ņemot vērā Komisijas Regulas Nr.1998/2006 6.pantu, kas nosaka, ka Komisijas Regulu Nr.1998/2006 piemēro līdz 2013.gada 31.decembrim un 5.panta 3.punktu, kas nosaka, ka Komisijas Regulas Nr.1998/2006 spēkā esamības laika beigās jebkuru *de minimis* atbalstu, kurš atbilst Komisijas Regulas 1998/2006 nosacījumiem, var likumīgi īstenot turpmākajos sešos mēnešos, ar 2013.gada 10.decembra grozījumiem MK noteikumos Nr.327, tika pagarināts programmas īstenošanas termiņš līdz 2014.gada 30.jūnijam.Tā kā 2014.gada 1.janvārī stājās spēkā jaunais *de minimis* atbalsta regulējums - 2013.gada 18.decembra Komisijas Regula (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr. 1407/2013), EM ir veikusi grozījumus MK noteikumos Nr.327, pielāgojot noteikumu regulējumu Komisijas Regulai Nr.1407/2013, kā arī pagarinājusi termiņu aizdevumu līguma noslēgšanai ar saimnieciskās darbības veicēju līdz 2015.gada 30.novembrim. Komisijas Regulas Nr.1407/2013 nosacījumi ir saskanīgi ar Regulas Nr.1998/2006 nosacījumiem, turklāt atšķirībā no Komisijas Regulas Nr.1998/2006 Komisijas Regulā Nr.1407/2013 kā vienīgais ierobežojums atbalsta saņemšanai ir gadījumā, ja uzņēmumam piemērots maksātnespējas process vai tas neatbilst normatīvajos aktos noteiktiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru (paredzēts MK noteikumu Nr.327 7.2..punktā). Saskaņā ar Regulas Nr.1083/2006 56.panta 1.punktu, izdevumi, tostarp lielajiem projektiem, ir atbilstīgi fondu atbalstam, ja tie faktiski veikti laikposmā no dienas, kad darbības programmas iesniegtas Komisijai, vai no 2007.gada 1.janvāra- atkarībā no tā, kura diena ir agrāk, - līdz 2015.gada 31.decembrim. Tādējādi 2.2.1.1.aktivitātes īstenošanas termiņu var noteikt līdz 2015.gada 30.novembrim.Ņemot vērā, ka iepriekšējos divos kalendāros gados atbalsts programmas ietvaros varētu būt ticis sniegts saskaņā ar Komisijas Regulu Nr. 1998/2006, noteikumu projektā noteikts, ka finansiālā atbalsta pieteicējam jāsniedz informācija finanšu starpniekam par jebkuru citu *de minimis* atbalstu, neminot konkrētas regulas numuru un izdošanas gadu.Neatbalstāmo nozaru un darbību sarakstu Ekonomikas ministrija ir noteikusi, ņemot vērā ierobežoto finansējumu apmēru apgrozāmo līdzekļu aizdevumu sniegšanai un finanšu instrumentu atbalsta programmas mērķi - tirgus nepilnību samazināšana, kā arī iespējamo atbalsta pienesumu tautsaimniecībai un nodarbinātībai. Ņemot vērā, ka elektroenerģijai un siltumapgādei ir pieejami citi atbalsta veidi, un, lai samazinātu atbalsta kumulācijas risku (MK noteikumu Nr.327 22.punkts), noteikumu projekts paredz neatbalstāmo nozaru un darbību sarakstā kā neatbalstāmo nozari un darbību noteikt elektroenerģijas ražošanu un siltumapgādi. Transporta un uzglabāšanas nozare, kas ietver kravas pārvadājumu pakalpojumus un pasažieru pārvadājuma pakalpojumus, nav šīs programmas atbalsta mērķa nozare. Programma izstrādāta, lai veicinātu apgrozāmo līdzekļu pieejamību nelielā apmērā jaunu saimnieciskās darbības veicēju izveidei vai attīstībai situācijās, kad tām ir neliels klientu loks un jaunu darījumu izpildei ir nepieciešami papildus apgrozāmie līdzekļi. Turklāt transporta un uzglabāšanas nozarei finansējums galvenokārt nepieciešams ieguldījumiem pamatlīdzekļos (transporta iegādei). Ņemot vērā, ka faktiski nav iespējama situācija, kad apgrozāmie līdzekļi tiktu izmantoti pamatlīdzekļu iegādei (automašīnas, kravas pārvadājumu transporta iegāde), kā arī ņemot vērā, ka Komisijas Regulas Nr. 1407/2014 ierobežojumu atbalstam kravas pārvadājumu transporta iegādei, ir noteikts atbilstošs ierobežojums. Atbalsta programmas ietvaros finansējums tiek sniegts saimnieciskās darbības veicējiem, nevis fiziskām personām. Ņemot vērā, ka aparatūra, iekārtas un priekšmeti var tikt izmantoti gan mājas apstākļos individuālām vajadzībām, gan uzņēmumā saimnieciskajai darbībai, lai būtu viennozīmīgi atbalsta saņēmējam saprotams, kā arī ņemot vērā, ka atbalsts var tikt sniegts vienīgi saimnieciskās darbības nodrošināšanai, noteikumu projekts nosaka atbilstošu 6.8.punkta redakciju. Vēršam uzmanību, ka šāda redakcija neliedz iespēju saņemt atbalstu saimnieciskajai darbībai nepieciešamo priekšmetu, aparatūras un iekārtas iznomāšanai. Transportlīdzekļu nomas ierobežojums savukārt noteikts, lai nodrošinātu mērķtiecīgu ierobežotā finansējuma izlietošanu – saimnieciskās darbības un produktivitātes veicināšana. Grozījumi atbalstāmo nozaru un darbību sarakstā atbilst darbības programmā „Uzņēmējdarbība un inovācijas” un Valsts stratēģiskā ietvardokumentā 2007.-2013.gada periodam (turpmāk – VSID) noteiktajiem mērķiem un nodrošina finansējuma pieejamības veicināšanu komercdarbības attīstībai, sniedz ieguldījumu tautsaimniecības efektivitātes un konkurētspējas paaugstināšanai (VSID tematiskā ass Nr.2 „Konkurētspējas palielināšana un virzība uz zināšanu ietilpīgu ekonomiku”). Nosakot šādu neatbalstāmo nozaru un darbību sarakstu, tiks nodrošināta mērķtiecīga ierobežotā finansējuma apguve. Tiesiskā principa ievērošana neliedz iespēju veikt šādus grozījumus. Grozījumi neietekmēs finansējuma saņēmējus, jo aktivitāte vēl nav aktīva un atbalsts atbilstoši spēkā esošajai MK noteikumu Nr.327 redakcijai nav piešķirts. Papildus informējam, ka 2014.gada 21.maijā Eiropas Komisija pieņēma jauno vispārējo grupu atbrīvojuma regulu (Komisijas 2014.gada 21.maija Regula (EK) Nr. GBER/2014, kas atzīst noteiktas atbalsta kategorijas par saderīgām ar kopējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada xx.xxx, L zzz) (turpmāk – Komisijas Regula Nr.GBER/2014). Tā kā saskaņā ar Eiropas Komisijas sniegto informāciju tā tiks publicēta Eiropas Savienības Oficiālajā Vēstnesī tikai jūnija vidū, bet tās saturiskais teksts līdz publicēšanai nemainīsies, ierosinām grozīt MK noteikumu Nr.327 4.2. apakšpunktu, ietverot tajā atsauci uz jaunās regulas 1.pielikumu. Noteikumu projekts tiks publicēts Latvijas Vēstnesī tikai pēc Komisijas Regulas Nr.GBER/2014 spēkā stāšanās, t.i. publicēšanas Oficiālajā vēstnesī.Ņemot vērā augstākminēto, noteikumu projekts paredz:1. pielāgot noteikumos jauno *de minimis* regulu Nr.1407/2013;
2. pagarināt aizdevumu līgumu noslēgšanas termiņu līdz 2015.gada 30.novembrim;
3. pārdalīt finansējumu 3.5. milj.*euro* apmērā uz 2.2.1.4.1. aktivitāti;
4. noteikt vienotu neatbalstāmo nozaru sarakstu saskaņā ar citām LGA īstenotajām finanšu instrumentu aktivitātēm.
 |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešami grozījumi:1. darbības programmas „Uzņēmējdarbība un inovācijas” papildinājumā;
2. Ministru Kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai””;
3. Ministru Kabineta 2009.gada 17.februāra noteikumos Nr.164 „Noteikumi par aizdevumiem komersantu konkurētspējas uzlabošanai”;
4. Līgumā, kas noslēgts starp EM un LGA par 2.2.1.1.aktivitātes īstenošanu.
 |
| 2. | Atbildīgā institūcija | Ekonomikas ministrija  |
| 3. | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta:* Komisijas 2013.gada 18.decembra Regula (EK) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);
* Komisijas 2014.gada 21.maija Regula (EK) Nr. GBER/2014, kas atzīst noteiktas atbalsta kategorijas par saderīgām ar kopējo tirgu, piemērojot Līguma 107. un 108.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2014.gada xx.xxx, L zzz) (turpmāk – Komisijas Regula Nr.GBER/2014).
 |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Projekts šo jomu neskar. |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas Eiropas Savienības tiesību akta prasības: * Komisijas Regula Nr.1407/2013;
* Komisijas Regula Nr.GBER/2014
 |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas Regulas Nr.GBER/2014 1.pielikums* | *Noteikumu projekta 1.4.punkts (ar ko groza MK noteikumu Nr.327 4.2.apakšpunktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 8.pants* | *Noteikumu projekta 1.2.punkts (ar ko groza MK noteikumu Nr.327 3 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 2.pants 2.punkts* | *Noteikumu projekta 1.3.punkts (ar ko papildina MK noteikumus Nr.327 ar 4.1.punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 1.punkts*  | *Noteikumu projekta 1.5.punkts (ar ko groza MK noteikumu Nr.327 5.punktu)*  | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 1.pants*  | *Noteikumu projekta 1.6.punkts (Ar ko groza MK noteikumu Nr.327 6.1.apakšpunktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 4.panta 3.punkta a) daļa* | *Noteikumu projekta 1.7.punkts (Ar ko groza MK noteikumu Nr.327 7.punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/20136 6.panta 1.punkts* | *Noteikumu projekta 1.8.punkts (Ar ko groza MK noteikumu Nr.327 12. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/20136 3.panta 2.punkts* | *Noteikumu projekta 1.9.punkts (Ar ko groza MK noteikumu Nr.327 20. punktu).* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  *Projekts šo jomu neskar.* |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* |
|  Cita informācija |  *Nav.* |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  *Projekts šo jomu neskar.* |  *Projekts šo jomu neskar.* |  *Projekts šo jomu neskar.* |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  *Projekts šo jomu neskar.* |
|  Cita informācija |  *Nav.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās LGA un sabiedrība Altum. |
| 2. | Projekta izpildes ietekme uz pārvaldes funkcijām | MK noteikumu projekta izpilde tiks nodrošināta LGA un sabiedrības Altum esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, VI sadaļa – projekts šo jomu neskar**

Ekonomikas ministrs V.Dombrovskis

Vīza: valsts sekretāra pienākumu izpildītājs,

valsts sekretāra vietnieks A.Liepiņš

09.06.2014. 09:05

2215

E.Dlohi

67013082, Elina.Dlohi@em.gov.lv